Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 29 ก.ย.65
Daily Focus-บล.ฟินันเซีย ไซรัส ประจำวันที่ 29 ก.ย.65
29 ก.ย. 2565

บล.ฟินันเซีย ไซรัส ประเมินแนวโน้มตลาดวันนี้ (29 ก.ย.65) คาด SET Index มีโอกาสฟื้นตัวระยะสั้นหลังลงทดสอบแนวรับ 1,600+- จุด โดยได้ Sentiment บวกจากตลาดหุ้นต่างประเทศที่ฟื้นตัวได้ดีเมื่อคืนที่ผ่าน หลัง BoE ประกาศเข้าซื้อพันธบัตรเพื่อลดความผันผวนของค่าเงิน ส่งผลให้ Bond Yield ปรับลง โดยเฉพาะอายุ 10 ปีของสหรัฐฯที่พุ่งแตะ 4% ในช่วงก่อนหน้าเหลือ 3.74% และ Dollar Index ที่พลิกอ่อนค่า หนุนเม็ดเงินกลับเข้าซื้อสินทรัพย์เสี่ยง
อย่างไรก็ตาม ประเมินการฟื้นตัวยังไม่กว้างและยาวนาน โดยต้องติดตามตัวเลขเศรษฐกิจสำคัญทั่วโลกในระยะถัดไปอย่างต่อเนื่องว่าจะชะลอตัวมากกว่าคาดหรือไม่ ส่วนปัจจัยในประเทศยังค่อนข้างแข็งแรงโดยเฉพาะการบริโภคภายในและการท่องเที่ยวที่ฟื้น หนุนกนง.ขึ้นดอกเบี้ย 0.25% ตามคาดและเริ่มมีธนาคารพาณิชย์ปรับขึ้นดอกเบี้ยสอดล้องกับนโยบาย จึงยังมองหุ้นกลุ่ม Domestic และ Reopening Play จะยัง Outperform ตลาดได้ต่อเนื่อง เราแนะนำถือลงทุนหลังสะสมหุ้นเพิ่มบริเวณ 1,600+- จุด ส่วนแนวรับหลักของรอบมองที่ 1,580+- จุด
กลยุทธ์ : ลงทุนใน Domestic และ Selective Play // ถือลงทุนหลังสะสมหุ้นเพิ่มบริเวณ 1,600+- จุด
หุ้นเด่นเดือน ก.ย. : CPN, KTB, M, PRM, TU